Gedim mən
İltimasım budur, qohum-qardaşım,
İzin verin, Çələbyana gedim mən.
Əgər ki, bu yolda kəsilsə başım,
Qorxu yoxdur, qıyım cana, gedim mən.

О bir quba qazdı, mən şahişonqar, 
Çallam qaynağıma, elərəm şikar. 
Çəkərlər əlimdən aman, əl-hazar,
О meydana çox mərdana gedim mən.

Məhəmmədi siz qoymayın intizar, 
Şövqi-bəndəm, gərək eyləyəm güzar. 
Bilirsiniz, şairlikdə əlim var,
Cavab verim İreyhana, gedim mən.
Qoşmalar